title: 2009 m. liepos 29 d. Komisijos direktyva 2009/86/EB, iš dalies keičianti Europos Parlamento ir Tarybos direktyvą 98/8/EB į jos I priedą įtraukiant veikliąją medžiagą fenpropimorfą (Tekstas svarbus EEE)

text:
30.7.2009

               LT

               Europos Sąjungos oficialusis leidinys

               L 198/31

      KOMISIJOS DIREKTYVA 2009/86/EB
   2009 m. liepos 29 d.
   iš dalies keičianti Europos Parlamento ir Tarybos direktyvą 98/8/EB į jos I priedą įtraukiant veikliąją medžiagą fenpropimorfą
   (Tekstas svarbus EEE)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1998 m. vasario 16 d. Europos Parlamento ir Tarybos direktyvą 98/8/EB dėl biocidinių produktų pateikimo į rinką (1), ypač į jos 16 straipsnio 2 dalies antrą pastraipą,
   kadangi:

               (1)

               2007 m. gruodžio 4 d. Komisijos reglamente (EB) Nr. 1451/2007 dėl Europos Parlamento ir Tarybos direktyvos 98/8/EB dėl biocidinių produktų pateikimo į rinką 16 straipsnio 2 dalyje nurodytos 10 metų programos antrojo etapo (2) yra nustatytas veikliųjų medžiagų, kurias reikėtų įvertinti, kad būtų galima įtraukti į Direktyvos 98/8/EB I, IA arba IB priedą, sąrašas. Tame sąraše yra fenpropimorfas.

               (2)

               Vadovaujantis Reglamentu (EB) Nr. 1451/2007, pagal Direktyvos 98/8/EB 11 straipsnio 2 dalį buvo įvertinta, ar fenpropimorfą galima naudoti 8-to tipo produktams – medienos antiseptikams, apibrėžtiems Direktyvos 98/8/EB V priede.

               (3)

               Ispanija buvo paskirta ataskaitą rengiančia valstybe nare ir 2006 m. gruodžio 4 d. Komisijai pateikė kompetentingos institucijos ataskaitą ir rekomendaciją, kaip numatyta Reglamento (EB) Nr. 1451/2007 14 straipsnio 4 ir 6 dalyse.

               (4)

               Valstybės narės ir Komisija peržiūrėjo kompetentingos institucijos ataskaitą. Vadovaudamasis Reglamento (EB) Nr. 1451/2007 15 straipsnio 4 dalimi, Biocidinių produktų nuolatinis komitetas peržiūros išvadas 2009 m. vasario 20 d. įtraukė į vertinimo ataskaitą.

               (5)

               Remiantis atliktais tyrimais, galima daryti išvadą, kad biocidinius produktus, kurių sudėtyje yra fenpropimorfo, naudojant kaip medienos antiseptikus turėtų būti tenkinami Direktyvos 98/8/EB 5 straipsnio reikalavimai. Todėl fenpropimorfą galima įtraukti į I priedą siekiant užtikrinti, kad visose valstybėse narėse galėtų būti išduodami, keičiami ar panaikinami biocidinių produktų, kurie naudojami kaip medienos antiseptikai ir kurių sudėtyje yra fenpropimorfo, autorizacijos liudijimai, kaip numatyta Direktyvos 98/8/EB 16 straipsnio 3 dalyje.

               (6)

               Atsižvelgiant į vertinimo ataskaitos išvadas, išduodant produktų, kurių sudėtyje yra fenpropimorfo ir kurie naudojami kaip medienos antiseptikai, autorizacijos liudijimus, reikėtų reikalauti taikyti pavojaus mažinimo priemones, siekiant sumažinti pavojų iki priimtino pagal Direktyvos 98/8/EB 5 straipsnį ir jos VI priedą. Visų pirma, reikėtų taikyti tinkamas priemones dirvožemiui ir vandeniui apsaugoti, nes vertinant nustatytas neleistinas pavojus šioms aplinkos terpėms. Produktai, skirti naudoti pramonėje, turėtų būti naudojami su tinkamomis apsaugos priemonėmis, jei nustatyto pavojaus produktą naudojantiems pramonėje negalima sumažinti kitomis priemonėmis.

               (7)

               Ne visi galimi naudojimo būdai buvo įvertinti Bendrijos lygmeniu. Todėl tikslinga nustatyti, kad valstybės narės įvertintų pavojų, kylantį aplinkos terpėms ir populiacijoms, kuris nebuvo tinkamai įvertintas Bendrijos pavojaus vertinime, ir išduodamos produktų autorizacijos liudijimus užtikrintų, kad bus imtasi tinkamų priemonių arba kad bus nustatyti specialūs reikalavimai siekiant nustatytą pavojų sumažinti iki priimtino.

               (8)

               Svarbu, kad šios direktyvos nuostatos būtų vienu metu taikomos visose valstybėse narėse, siekiant užtikrinti, kad biocidiniams produktams, kurių sudėtyje yra veikliosios medžiagos fenpropimorfo, būtų sudarytos vienodos rinkos sąlygos ir kad biocidinių produktų rinka tinkamai veiktų.

               (9)

               Veiklioji medžiaga turėtų būti įtraukta į I priedą praėjus tinkamam laikotarpiui, per kurį valstybės narės ir suinteresuotosios šalys galėtų pasirengti laikytis naujų dėl medžiagos įtraukimo atsiradusių reikalavimų ir kuris leistų dokumentus parengusiems pareiškėjams pasinaudoti visu 10 metų duomenų apsaugos laikotarpiu, kuris pagal Direktyvos 98/8/EB 12 straipsnio 1 dalies c punkto ii papunktį prasideda nuo medžiagos įtraukimo dienos.

               (10)

               Po veikliosios medžiagos įtraukimo valstybėms narėms reikėtų nustatyti tinkamą laikotarpį Direktyvos 98/8/EB 16 straipsnio 3 dalies nuostatoms įgyvendinti, ypač išduoti, keisti ar panaikinti biocidinių produktų, kurių sudėtyje yra fenpropimorfo, naudojimo 8-to tipo produktams autorizacijos liudijimus, siekiant užtikrinti jų atitiktį Direktyvai 98/8/EB.

               (11)

               Todėl Direktyva 98/8/EB turėtų būti atitinkamai iš dalies pakeista.

               (12)

               Šioje direktyvoje numatytos priemonės atitinka Biocidinių produktų nuolatinio komiteto nuomonę,

         PRIĖMĖ ŠIĄ DIREKTYVĄ:
   1 straipsnis
   Direktyvos 98/8/EB I priedas iš dalies keičiamas pagal šios direktyvos priedą.
   2 straipsnis
   1.   Valstybės narės ne vėliau kaip iki 2010 m. birželio 30 d. priima ir paskelbia įstatymus ir kitus teisės aktus, kuriais įgyvendinama ši direktyva.
   Jos taiko tas nuostatas nuo 2011 m. liepos 1 d.
   Priimdamos tas nuostatas, valstybės narės daro jose nuorodą į šią direktyvą arba tokia nuoroda daroma jas oficialiai skelbiant. Valstybės narės nustato tokios nuorodos darymo tvarką.
   2.   Valstybės narės Komisijai pateikia šios direktyvos taikymo srityje priimtų pagrindinių nacionalinės teisės aktų nuostatų tekstus.
   3 straipsnis
   Ši direktyva įsigalioja dvidešimtą dieną nuo jos paskelbimo Europos Sąjungos oficialiajame leidinyje.
   4 straipsnis
   Ši direktyva skirta valstybėms narėms.

      Priimta Briuselyje, 2009 m. liepos 29 d.

            Komisijos vardu

         Stavros DIMAS

            Komisijos narys

      (1)  OL L 123, 1998 4 24, p. 1.

      (2)  OL L 325, 2007 12 11, p. 3.

      PRIEDAS
      Į Direktyvos 98/8/EB I priedą įtraukiamas šis įrašas Nr. 21:

                     Nr.

                     Bendrinis pavadinimas

                     IUPAC pavadinimas
                     Identifikacijos numeriai

                     Minimali veikliosios medžiagos koncentracija rinkai pateikiamame biocidiniame produkte

                     Įtraukimo data

                     Atitikties 16 straipsnio 3 dalies nuostatoms terminas
                     (išskyrus produktus, kuriuose yra daugiau negu viena veiklioji medžiaga; tokių produktų atitikties 16 straipsnio 3 dalies nuostatoms terminas yra data, nurodyta paskutiniame sprendime dėl juose esančių veikliųjų medžiagų įtraukimo)

                     Įtraukimo galiojimo pabaiga

                     Produkto tipas

                     Specialiosios nuostatos (1)

                     „21

                     fenpropimorfas

                     (+/-)-cis-4-[3-(p-tret-butilfenil)-2-metilpropil]-2,6-dimetilmorfolinas
                     EB Nr.: 266–719–9
                     CAS Nr.: 67564–91–4

                     930 g/kg

                     2011 m. liepos 1 d.

                     2013 m. birželio 30 d.

                     2021 m. birželio 30 d.

                     8

                     Pagal 5 straipsnį ir VI priedą vertindamos produkto autorizacijos liudijimo paraiškas, valstybės narės įvertina populiacijas, kurioms produktas gali turėti poveikio, ir naudojimo arba poveikio būdus, kurie nebuvo tinkamai įvertinti Bendrijos pavojaus vertinime, jei to reikia konkretaus produkto atveju.
                     Išduodamos produkto autorizacijos liudijimą, valstybės narės įvertina pavojų ir užtikrina, kad būtų imtasi tinkamų priemonių arba kad būtų nustatyti specialūs reikalavimai nustatytam pavojui sumažinti.
                     Produkto autorizacijos liudijimas gali būti išduodamas tik tuo atveju, jeigu iš paraiškos matyti, kad pavojų galima sumažinti iki priimtino.
                     Valstybės narės užtikrina, kad autorizacijos liudijimai būtų išduodami, tik jei laikomasi šių sąlygų:

                                 1)

                                 Atsižvelgiant į pavojaus vertinimo metu padarytas prielaidas, pramoniniam naudojimui skirti produktai privalo būti naudojami su tinkamomis asmeninėmis apsaugos priemonėmis, jei produkto autorizacijos liudijimo paraiškoje neįrodoma, kad pavojų produktą naudojantiems pramonėje galima sumažinti iki priimtino kitomis priemonėmis.

                                 2)

                                 Atsižvelgiant į nustatytą dirvožemiui ir vandeniui keliamą pavojų, privalu imtis tinkamų pavojaus mažinimo priemonių siekiant apsaugoti tas aplinkos terpes. Visų pirma, pramoninių produktų etiketėse ir (arba) saugos duomenų lapuose nurodoma, kad ką tik apdirbta mediena po apdirbimo privalo būti laikoma patalpoje po stogu ir (arba) ant nepralaidaus kieto pagrindo, kad būtų išvengta tiesioginio nutekėjimo į dirvožemį ar vandenį, o nutekėjusį kiekį turi būti galima surinkti ir pakartotinai panaudoti arba pašalinti.“

         (1)  Vertinimo ataskaitų turinys ir išvados, reikalingi VI priedo bendriesiems principams įgyvendinti, pateikiami Komisijos tinklalapyje http://ec.europa.eu/comm/environment/biocides/index.htm


title: 2006 m. rugsėjo 22 d. Komisijos direktyva 2006/76/EB, iš dalies keičianti Tarybos direktyvos 91/414/EEB nuostatas dėl veikliosios medžiagos chlortalonilo specifikacijos   (Tekstas svarbus EEE)

text:
23.9.2006

               LT

               Europos Sąjungos oficialusis leidinys

               L 263/9

      KOMISIJOS DIREKTYVA 2006/76/EB
   2006 m. rugsėjo 22 d.
   iš dalies keičianti Tarybos direktyvos 91/414/EEB nuostatas dėl veikliosios medžiagos chlortalonilo specifikacijos
   (Tekstas svarbus EEE)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1991 m. liepos 15 d. Tarybos direktyvą 91/414/EEB dėl augalų apsaugos produktų pateikimo į rinką (1), ypač į jos 6 straipsnio 1 dalies antros pastraipos antrą įtrauką,
   kadangi:

               (1)

               Po peržiūros, kurią atliekant Nyderlandai buvo valstybė narė ataskaitų rengėja, Komisijos direktyva 2005/53/EB (2) Direktyvos 91/414/EEB I priedas buvo papildytas veikliąja medžiaga chlortalonilu. Direktyvoje 2005/53/EB nustatyta tam tikrų priemaišų didžiausia koncentracija. Remiantis įprasta Komisijos darbo tvarka, ši koncentracija buvo pagrįsta Jungtinių Tautų Maisto ir žemės ūkio organizacijos (FAO) parengtomis specifikacijomis, susijusiomis su veikliųjų medžiagų grynumu ir jose esančių priemaišų koncentracija, ir ypač 2005 m. vasario mėn. leidiniu. Šiose specifikacijose nustatyta didžiausia heksachlorbenzeno koncentracija – 0,01 g/kg veikliosios medžiagos. Tačiau FAO išleido dar vieną specifikacijų rinkinį dėl chlortalonilo (3), kuriuo galima naudotis nuo 2005 m. gruodžio mėn. priėmus Direktyvą 2005/53/EB. Šiomis specifikacijomis buvo užbaigtos ir oficialiai panaikintos 2005 m. vasario mėn. specifikacijos, į kurias buvo atsižvelgta priimant šią direktyvą. Naujose specifikacijose nustatyta didžiausia heksachlorbenzeno koncentracija – 0,04 g/kg veikliosios medžiagos.

               (2)

               Nors Bendrija turi teisę pati nustatyti visuomenės sveikatos, gyvūnų sveikatos ir aplinkos apsaugos lygį, buvo ištirta, ar Direktyvoje 2005/53/EB nustatytas grynumo lygio vertes galima pakoreguoti atsižvelgiant į naujas FAO specifikacijas.

               (3)

               Atlikę ad hoc toksikologinį ir ekotoksikologinį vertinimą, Nyderlandai padarė išvadą, kad be pavojaus, į kurį jau buvo atsižvelgta, kai Direktyvos 91/414/EEB I priedas buvo papildytas chlortalonilu, toks pakeitimas nekelia papildomo pavojaus. Apie šią išvadą buvo pranešta kitoms valstybėms narėms, kurios su ja sutiko. Atsižvelgiant į šią išvadą ir ypatingas šio atvejo aplinkybes, Komisija mano, kad tikslinga pakeisti chlortalonilo specifikaciją.

               (4)

               Kadangi Direktyvoje 2005/53/EB reikalaujama, kad valstybės narės taikytų 2 straipsnį nuo 2006 m. rugsėjo 1 d., iš dalies pakeistą chlortalonilo specifikaciją taip pat reikėtų taikyti nuo šios dienos, nepažeidžiant kitų Direktyvos 2005/53/EB 3 straipsnyje nustatytų terminų. Todėl ši direktyva turėtų įsigalioti kaip galima greičiau.

               (5)

               Todėl Direktyvą 91/414/EEB reikėtų atitinkamai iš dalies pakeisti.

               (6)

               Šioje direktyvoje numatytos priemonės atitinka Maisto grandinės ir gyvūnų sveikatos nuolatinio komiteto nuomonę,

         PRIĖMĖ ŠIĄ DIREKTYVĄ:
   1 straipsnis
   Direktyvos 91/414/EEB I priedas iš dalies keičiamas pagal šios direktyvos priedą.
   2 straipsnis
   Valstybės narės priima ir paskelbia įstatymus ir kitus teisės aktus, kurie, įsigalioję ne vėliau kaip iki 2006 m. rugpjūčio 31 d., įgyvendina šią direktyvą. Jos nedelsdamos pateikia Komisijai tų nuostatų tekstus bei tų nuostatų ir šios direktyvos koreliacijos lentelę.
   Tas nuostatas jos taiko nuo 2006 m. rugsėjo 1 d.
   Valstybės narės, priimdamos šias nuostatas, daro jose nuorodą į šią direktyvą arba tokia nuoroda daroma jas oficialiai skelbiant. Valstybės narės nustato tokios nuorodos darymo tvarką.
   3 straipsnis
   Ši direktyva įsigalioja jos paskelbimo Europos Sąjungos oficialiajame leidinyje dieną.
   4 straipsnis
   Ši direktyva skirta valstybėms narėms.

      Priimta Briuselyje, 2006 m. rugsėjo 22 d.

            Komisijos vardu

         Markos KYPRIANOU

            Komisijos narys

      (1)  OL L 230, 1991 8 19, p. 1. Direktyva su paskutiniais pakeitimais, padarytais Komisijos direktyva 2006/75/EB (OL L 248, 2006 9 12, p. 3).

      (2)  OL L 241, 2005 9 17, p. 51.

      (3)  FAO Žemės ūkio pesticidų specifikacijos ir vertinimas: chlortalonilas (tetrachlorizoftalonitrilas) (2005 m. gruodžio mėn.) (FAO Specifications and Evaluations for Agricultural Pesticides – Chlorothalonil (Tetrachloroisophtalonitrile)).

      PRIEDAS
      Direktyvos 91/414/EEB I priedo 102 eilutė pakeičiama taip:

                     Nr.

                     Bendrinis pavadinimas, identifikacijos Nr.

                     IUPAC pavadinimas

                     Grynumas (1)

                     Įsigaliojimas

                     Įtraukimo galiojimo pabaiga

                     Specialiosios nuostatos

                     „102

                     Chlortalonilas
                     CAS Nr. 1897-45-6
                     CIPAC Nr. 288

                     Tetrachlorizoftalonitrilas

                     985 g/kg

                                 —

                                 Heksachlorbenzenas: ne daugiau kaip 0,04 g/kg

                                 —

                                 Dekachlorbifenilas: ne daugiau kaip 0,03 g/kg

                     2006 m. kovo 1 d.

                     2016 m. vasario 28 d.

                     A   DALIS
                     Leidžiama naudoti tik kaip fungicidą.
                     B   PART
                     Įgyvendinant VI priede numatytus vienodus principus, atsižvelgiama į chlortalonilo peržiūros ataskaitos išvadas, ypač į jos I ir II priedėlius, priimtus Maisto grandinės ir gyvūnų sveikatos nuolatiniame komitete 2005 m. vasario 15 d.
                     Atlikdamos šį bendrą įvertinimą, valstybės narės turi skirti ypatingą dėmesį, kad būtų apsaugoti:

                                 —

                                 vandens organizmai,

                                 —

                                 gruntinis vanduo, ypač atsižvelgiant į veikliąją medžiagą ir ją sudarančius metabolitus R417888 ir R611965 (SDS46851), jeigu veiklioji medžiaga naudojama vietovėse, kurių dirvožemio ir (arba) klimato sąlygos yra lengvai pažeidžiamos.

                           Leidimo sąlygose prireikus turėtų būti numatytos rizikos mažinimo priemonės.“

         (1)  Išsamesnė informacija apie veikliosios medžiagos tapatumą ir specifikaciją pateikta peržiūros ataskaitoje.


title: 1991 m. gruodžio 19 d. Tarybos Direktyva dėl Draudimo komiteto įsteigimo

text:
Svarbus teisinis pranešimas

|

31991L0675

Oficialusis leidinys L 374 , 31/12/1991 p. 0032 - 0033 specialusis leidimas suomių kalba: skyrius 6 tomas 3 p. 0115  specialusis leidimas švedų kalba: skyrius 6 tomas 3 p. 0115

		Tarybos Direktyva1991 m. gruodžio 19 d.dėl Draudimo komiteto įsteigimo(91/675/EEB)EUROPOS BENDRIJŲ TARYBA,atsižvelgdama į Europos ekonominės bendrijos steigimo sutartį, ypač į jos 57 straipsnio 2 dalies trečiąjį sakinį,atsižvelgdama į Komisijos pasiūlymą [1],bendradarbiaudama su Europos Parlamentu [2],atsižvelgdama į Ekonomikos ir socialinių reikalų komiteto nuomonę [3],kadangi Taryba suteikia Komisijai įgaliojimus įgyvendinti Tarybos nustatytas taisykles;kadangi Tarybos negyvybės ir gyvybės draudimo direktyvų taikymui reikalingos įgyvendinimo priemonės; kadangi pirmiausia kartais gali prireikti techninio pobūdžio patikslinimų, kad būtų atsižvelgta į pokyčius draudimo sektoriuje; kadangi tokių priemonių turėtų būti imamasi 1987 m. liepos 13 d. Tarybos sprendimo 87/373/EEB, nustatančio Komisijos naudojimosi jai suteiktais įgyvendinimo įgaliojimais tvarką [4], 2 straipsnio III tvarkos b variante nustatyta tvarka;kadangi tuo tikslu reikia įsteigti Draudimo komitetą;kadangi įsteigus Draudimo komitetą nėra atmetamos kitos institucijų, kurios prižiūri draudimo įmonių veiklos pradėjimą ir plėtojimą, bendradarbiavimo formos, visų pirma Draudimo priežiūros institucijų konferencija, kuri yra ypač kompetentinga rengiant protokolus, įgyvendinančius Bendrijos direktyvas; kadangi Komiteto ir Konferencijos glaudus bendradarbiavimas būtų ypač naudingas;kadangi nagrinėjant kylančias negyvybės draudimo ir gyvybės draudimo problemas yra pageidautinas kompetentingų institucijų ir Komisijos bendradarbiavimas; kadangi ši užduotis turėtų būti patikėta Draudimo komitetui; kadangi, be to, Komitetui turėtų būti garantuojamas sklandus šio Komiteto ir kitų Bendrijos teisės aktais įsteigtų panašaus pobūdžio komitetų bendradarbiavimas,PRIĖMĖ ŠĮ REGLAMENTĄ:1 straipsnis1. Komisijai padeda iš valstybių narių atstovų sudarytas komitetas, vadinamas Draudimo komitetu (toliau — Komitetas), kuriam pirmininkauja Komisijos atstovas.2. Komitetas nustato savo darbo tvarkos taisykles.2 straipsnis1. Kai Taryba tais teisės aktais, kuriuos ji priima tiesioginio negyvybės draudimo ir tiesioginio gyvybės draudimo srityje, suteikia Komisijai įgaliojimus įgyvendinti Tarybos nustatytas taisykles, taikoma šio straipsnio 2 dalyje nustatyta tvarka.2. Komisijos atstovas pateikia Komitetui priemonių, kurių turi būti imtasi, projektą. Komitetas savo nuomonę dėl projekto pateikia per tokį laiką, kokį pirmininkas gali nustatyti, atsižvelgdamas į klausimo skubumą. Nuomonė patvirtinama Sutarties 148 straipsnio 2 dalyje nustatyta balsų dauguma tuo atveju, kai Taryba turi priimti sprendimą Komisijos pasiūlymu. Valstybių narių atstovų komitete balsai skaičiuojami taip, kaip nustatyta tame straipsnyje. Pirmininkas nebalsuoja.Komisija patvirtina numatytas priemones, jei jos atitinka Komiteto nuomonę.Kai numatytos priemonės neatitinka Komiteto nuomonės arba nuomonė nepareiškiama, Komisija nedelsdama pateikia Tarybai pasiūlymą dėl priemonių, kurių turi būti imtasi. Taryba sprendžia kvalifikuota balsų dauguma.Jeigu Taryba per tris mėnesius nuo tos dienos, kai klausimas buvo jai perduotas, nepriima jokio sprendimo, pasiūlytas priemones patvirtina Komisija, jei ji nėra jų atmetusi paprasta balsų dauguma.3 straipsnis1. Komitetas svarsto visus klausimus, susijusius su Bendrijos nuostatų dėl draudimo sektoriaus taikymu, ir pirmiausia su direktyvomis dėl tiesioginio draudimo.Komisija taip pat gali konsultuotis su Komitetu dėl naujų pasiūlymų, kuriuos ji ketina pateikti Tarybai dėl tolesnio derinimo tiesioginio gyvybės draudimo ir tiesioginio negyvybės draudimo srityje.2. Komitetas nesvarsto konkrečių problemų, susijusių su atskiromis draudimo įmonėmis.4 straipsnisKomitetas pradeda vykdyti savo funkcijas 1992 m. sausio 1 d.5 straipsnisŠi direktyva skirta valstybėms narėms.Priimta Briuselyje, 1991 m. gruodžio 19 d.Tarybos varduPirmininkasP. Dankert[1] OL C 230, 1990 9 15, p. 5.[2] OL C 240, 1991 9 16, p. 117 ir OL C 305, 1991 11 25.[3] OL C 102, 1991 4 18, p. 11.[4] OL L 197, 1987 7 18, p. 33.--------------------------------------------------


title: 2006 m. gruodžio 11 d. Komisijos direktyva 2006/131/EB, iš dalies keičianti Tarybos direktyvą 91/414/EEB, įtraukiant veikliąją medžiagą metamidofosą   (Tekstas svarbus EEE)

text:
12.12.2006

               LT

               Europos Sąjungos oficialusis leidinys

               L 349/17

      KOMISIJOS DIREKTYVA 2006/131/EB
   2006 m. gruodžio 11 d.
   iš dalies keičianti Tarybos direktyvą 91/414/EEB, įtraukiant veikliąją medžiagą metamidofosą
   (Tekstas svarbus EEE)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1991 m. liepos 15 d. Tarybos direktyvą Nr. 91/414/EEB dėl augalų apsaugos produktų pateikimo į rinką (1), ypač į jos 6 straipsnio 1 dalį,
   kadangi:

               (1)

               1992 m. gruodžio 11 d. Komisijos reglamente (EEB) Nr. 3600/92, nustatančiame išsamias darbų programos, minėtos Tarybos direktyvos 91/414/EEB dėl augalų apsaugos produktų pateikimo į rinką 8 straipsnio 2 dalyje, pirmojo etapo įgyvendinimo taisykles (2), nustatytas veikliųjų medžiagų, kurias reikia įvertinti siekiant įtraukti į Direktyvos 91/414/EEB I priedą, sąrašas. Tame sąraše yra metamidofosas.

               (2)

               Metamidofoso poveikis aplinkai ir žmonių sveikatai ataskaitų rengėjų pasiūlytais naudojimo atvejais buvo įvertintas vadovaujantis Reglamento (EEB) Nr. 3600/92 nuostatomis. 1994 m. balandžio 27 d. Komisijos reglamentu (EB) Nr. 933/94, nustatančiu augalų apsaugos produktų veikliąsias medžiagas ir skiriančiu ataskaitų rengėjas valstybes nares Komisijos reglamentui (EEB) Nr. 3600/92 įgyvendinti (3), Italija buvo paskirta valstybe nare vertinimo ataskaitos rengėja. Italija atitinkamą vertinimo ataskaitą ir rekomendacijas Komisijai pateikė 1999 m. liepos 30 d. pagal Reglamento (EEB) Nr. 3600/92 7 straipsnio 1 dalies c punktą.

               (3)

               Šią įvertinimo ataskaitą valstybės narės ir Komisija persvarstė Maisto grandinės ir gyvūnų sveikatos nuolatiniame komitete.

               (4)

               Svarstymuose dėl metamidofoso kilo klausimų, kuriuos sprendė Europos maisto saugos tarnybos (EFSA) Augalų sveikatos, augalų apsaugos produktų ir jų likučių mokslininkų grupė. Buvo kreiptasi į mokslininkų grupę, kad ji nustatytų adsorbcijos per odą laipsnį, kuris būtų moksliškai pagrįstas įvairiais pranešėjo pateiktų tyrimų rezultatais, siekiant įvertinti riziką žmonėms, medžiagai veikiant per odą. Be to, į mokslininkų grupę buvo kreiptasi, kad ji ištirtų duomenis, susijusius su užteršto maisto vengimu, laikotarpiu, per kurį apdorotose teritorijose vartojami pašarai ir užkrėsto maisto iš šių teritorijų dalimi. Grupės buvo prašoma pateikti savo nuomonę dėl stipraus, trumpalaikio ir ilgalaikio insekticido metamidofoso poveikio paukščiams ir žinduoliams. Atsakydama į pirmąjį klausimą, mokslininkų grupė nurodė (4), kad remiantis turimais duomenimis, didžiausia atskiesto preparato adsorbcija yra apie 5 %. Atsakydama į antrąjį klausimą, mokslininkų grupė daugiausiai rėmėsi dviem gyvūnų rūšimis, kurias nurodė pranešėjas ir valstybė narė ataskaitos rengėja, t. y. geltonajai kielei ir laukų pelei, kadangi jos daugiausiai maitinasi augalais, užaugintais metamidofosu apdorotose kultūrose. Mokslininkų grupė nesutiko (5) su pranešėjo ir valstybės narės ataskaitos rengėjos pateiktais skaičiais, susijusiais su užteršta geltonųjų kielių lesalo dalimi ir su skaičiavimo sistema, naudota geltonosios kielės ir laukų pelės maisto sudėčiai įvertinti. Mokslininkų grupė nurodė, kad šie skaičiai nepakankamai atspindi stiprų šio insekticido poveikį atskiriems gyvūnams. Mokslininkų grupė parengė kitą užteršto maisto vengimo būdą. Mechanizmas yra sudėtingas, bet gali būti, kad geltonoji kielė ir laukų pelė greitai maitinasi ir tai sukelia jų mirtį lauko sąlygomis. Mokslininkų grupė nustatė keletą galimybių, kurias bus galima panaudoti atliekant laboratorinius tyrimus ir tyrimus vietoje ir kurios gali sudaryti sąlygas tiksliau įvertinti šią riziką.

               (5)

               Direktyvos 91/414/EEB 5 straipsnio 4 dalyje ir 6 straipsnio 1 dalyje nustatyta, kad įtraukiant medžiagą į I priedą gali būti taikomi tam tikri apribojimai ir sąlygos. Šiuo atveju įtraukimo laikotarpiui ir patvirtintoms kultūroms taikomi apribojimai yra būtini. Maisto grandinės ir gyvūnų sveikatos nuolatiniam komitetui pateiktose pirminėse priemonėse buvo siūloma įtraukimo laikotarpį apriboti iki septynerių metų, kad valstybės narės pirmiausia peržiūrėtų į rinką pateiktus augalų apsaugos produktus, kurių sudėtyje yra metamidofoso. Tam, kad būtų išvengta siekiamo aukšto apsaugos lygio neatitikimų, medžiagų įtraukimą į Direktyvos 91/414/EEB I priedą buvo numatoma riboti tais metamidofoso naudojimo atvejais, kurie buvo įvertinti atsižvelgiant į Bendrijoje atliktą vertinimą ir kai buvo nustatyta, kad pasiūlyti naudojimo atvejai atitinka Direktyvos 91/414/EEB sąlygas. Tai reiškia, kad kitus naudojimo atvejus, kurie nebuvo įtraukti arba buvo tik iš dalies įtraukti į šį vertinimą, reikėjo pirmiausia išsamiai įvertinti prieš pradedant svarstyti, ar juos įtraukti į Direktyvos 91/414/EEB I priedą. Galiausiai dėl metamidofoso pavojingumo buvo manoma, kad reikia Bendrijos lygmeniu priimti nuostatas dėl minimalaus tam tikrų pavojų mažinančių priemonių, kurias turės taikyti valstybės narės išduodamos registracijas, suderinimo.

               (6)

               Pagal Direktyvoje 91/414/EEB nustatytą tvarką veikliąsias medžiagas, įskaitant pavojaus valdymo priemones, tvirtina Komisija. Valstybės narės yra atsakingos už priemonių, skirtų mažinti augalų apsaugos produktų keliamą pavojų, įgyvendinimą, taikymą ir kontrolę. Kelių valstybių narių išreikštas nerimas atspindi jų nuomonę, kad siekiant pavojų sumažinti iki tokio lygio, kuris gali būti laikomas priimtinu ir kuris atitiktų aukštą Bendrijoje užtikrinamą apsaugos lygį, būtina numatyti papildomus apribojimus. Šiuo metu atsirado su rizikos valdymu susijęs uždavinys nustatyti saugos ir apsaugos lygį, reikalingą norint tęsti metamidofoso gamybą, prekybą ir naudojimą.

               (7)

               Todėl Komisija iš naujo išnagrinėjo savo poziciją. Siekiant kad Bendrijoje būtų tinkamai atsižvelgta į aukštą žmonių ir gyvūnų sveikatos apsaugos lygį ir tvarią aplinką, manoma, kad be 5 konstatuojamoje dalyje pateiktų principų, būtų tikslinga įtraukimo laikotarpį dar labiau sutrumpinti nuo septynerių metų iki 18 mėnesių. Taip dar labiau sumažėja pavojus, nes užtikrinama, kad pirmenybė būtų teikiama pakartotiniam šios medžiagos vertinimui.

               (8)

               Galima tikėtis, kad augalų apsaugos produktai, kurių sudėtyje yra metamidofoso, atitinka Direktyvos 91/414/EEB 5 straipsnio 1 dalies a ir b punktuose nustatytus reikalavimus tais naudojimo atvejais, kurie buvo išnagrinėti ir išsamiai aprašyti Komisijos peržiūros ataskaitoje, jeigu bus reikiamos tinkamos pavojų mažinančios priemonės.

               (9)

               Neprieštaraujant išvadai, kad augalų apsaugos produktai, kurių sudėtyje yra metamidofoso, gali būti laikomi atitinkančiais Direktyvos 91/414/EEB 5 straipsnio 1 dalies a ir b punktuose nustatytus reikalavimus, reikėtų gauti papildomos informacijos tam tikrais konkrečiais klausimais. Direktyvos 91/414/EEB 6 straipsnio 1 dalyje nustatyta, kad įtraukiant medžiagas į I priedą gali būti taikomi tam tikri apribojimai ir sąlygos. Todėl reikėtų reikalauti toliau tirti metamidofosą siekiant patvirtinti jo keliamo pavojaus paukščiams ir žinduoliams įvertinimą, o pranešėjas turėtų pateikti tokių tyrimų rezultatus. Be to, valstybės narės turėtų reikalauti, kad registracijų savininkai pateiktų informacijos apie metamidofoso naudojimo atvejus, įskaitant bet kokią informaciją apie naudotojo sveikatos sutrikimus.

               (10)

               Metamidofoso kaip ir kitų į Direktyvos 91/414/EEB I priedą įtrauktų medžiagų statusas gali būti peržiūrėtas pagal šios direktyvos 5 straipsnio 5 dalį atsižvelgiant į bet kokius gautus naujus duomenis. Be to, tai, kad šios medžiagos įtraukimas į I priedą galioja iki tam tikros dienos, netrukdo medžiagą įtraukti iš naujo pagal šioje direktyvoje nustatytą tvarką.

               (11)

               Patirtis, įgyta naudojantis į Direktyvos 91/414/EEB I priedą anksčiau įtrauktomis veikliosiomis medžiagomis, įvertintomis remiantis Reglamento (EEB) Nr. 3600/92 nuostatomis, rodo, kad gali kilti sunkumų interpretuojant galiojančių registracijų savininkų pareigas, susijusias su galimybe naudotis duomenimis. Todėl siekiant išvengti tolesnių sunkumų, būtina aiškiau apibrėžti valstybių narių pareigas, visų pirma pareigą patikrinti, ar leidimo turėtojas gali naudotis tos direktyvos II priedo reikalavimus atitinkančiu dokumentų rinkiniu. Tačiau aiškiau apibrėžus esamas pareigas valstybėms narėms arba leidimų turėtojams neatsirastų naujų įsipareigojimų lyginant su iki šiol priimtomis I priedą iš dalies keičiančiomis direktyvomis.

               (12)

               Prieš įtraukiant veikliąją medžiagą į I priedą, turėtų būti skirtas tinkamas laikotarpis, per kurį valstybės narės ir suinteresuotosios šalys galėtų pasirengti laikytis dėl veikliosios medžiagos įtraukimo atsiradusių reikalavimų.

               (13)

               Nepažeidžiant Direktyvoje 91/414/EEB apibrėžtų reikalavimų, įtraukus veikliąją medžiagą į I priedą, valstybėms narėms turėtų būti suteiktas šešių mėnesių laikotarpis nuo tos medžiagos įtraukimo, per kurį jos persvarstytų galiojančias augalų apsaugos produktų, kurių sudėtyje yra metamidofoso, registracijas, siekdamos įsitikinti, kad laikomasi Direktyvoje 91/414/EEB, ypač jos 13 straipsnyje nustatytų reikalavimų ir I priede išdėstytų atitinkamų sąlygų. Valstybės narės prireikus turėtų iš dalies keisti, pakeisti naujais arba panaikinti galiojančias registracijas pagal Direktyvos 91/414/EEB nuostatas. Nukrypstant nuo pirmiau minėto galutinio termino, reikėtų suteikti ilgesnį laikotarpį, per kurį pagal Direktyvoje 91/414/EEB nustatytus vienodus principus kiekvienu numatytu naudojimo atveju būtų pateikiamas ir įvertinamas visas III priede nurodytas kiekvieno augalų apsaugos produkto dokumentų rinkinys. Atsižvelgiant į pavojingas metamidofoso savybes, laikotarpis, per kurį valstybės narės turi patikrinti, ar augalų apsaugos produktai, kurių sudėtyje yra vien tik metamidofoso arba ir kitų patvirtintų veikliųjų medžiagų, atitinka VI priedo nuostatas, negali viršyti 18 mėnesių.

               (14)

               Todėl Direktyvą 91/414/EEB reikėtų atitinkamai iš dalies pakeisti.

               (15)

               Šioje direktyvoje numatytos priemonės neatitinka Maisto grandinės ir gyvūnų sveikatos nuolatinio komiteto nuomonės. Todėl Komisija Tarybai pateikė su šiomis priemonėmis susijusį pasiūlymą. Pasibaigus Direktyvos 91/414/EEB 19 straipsnio 2 dalies antrojoje pastraipoje nustatytam laikotarpiui, Taryba nei priėmė pasiūlyto įgyvendinimo akto, nei prieštaravo įgyvendinimo priemonių pasiūlymui, todėl šias priemones priima Komisija,

         PRIĖMĖ ŠIĄ DIREKTYVĄ:
   1 straipsnis
   Direktyvos 91/414/EEB I priedas iš dalies keičiamas pagal šios direktyvos priedą.
   2 straipsnis
   Valstybės narės ne vėliau kaip iki 2007 m. birželio 30 d. priima ir paskelbia įstatymus ir kitus teisės aktus, kurie įsigalioję įgyvendina šią direktyvą. Jos nedelsdamos pateikia Komisijai tų nuostatų tekstą ir tų nuostatų ir šios direktyvos koreliacijos lentelę.
   Tuos teisės aktus jos taiko nuo 2007 m. liepos 1 d.
   Valstybės narės, tvirtindamos tas nuostatas, daro jose nuorodą į šią direktyvą, arba tokia nuoroda daroma jas oficialiai skelbiant. Nuorodos darymo tvarką nustato valstybės narės.
   3 straipsnis
   1.   Vadovaudamosi Direktyva 91/414/EEB, valstybės narės, jei būtina, iki 2007 m. birželio 30 d. iš dalies keičia arba panaikina galiojančias augalų apsaugos produktų, kurių sudėtyje yra veikliosios medžiagos metamidofoso, registracijas.
   Iki tos dienos jos ypač tikrina, ar laikomasi tos direktyvos I priede nurodytų reikalavimų, susijusių su metamidofosu, išskyrus su šia medžiaga susijusius reikalavimus, apibrėžtus įrašo B dalyje, ir ar registracijos savininkas turi arba gali naudotis visu dokumentų rinkiniu, atitinkančiu tos direktyvos II priedo reikalavimus, pagal 13 straipsnyje išdėstytas sąlygas.
   2.   Nukrypdamos nuo 1 dalies nuostatų, valstybės narės iš naujo, pagal Direktyvos 91/414/EEB VI priede numatytus vienodus principus, vadovaudamosi tos direktyvos III priedo reikalavimus atitinkančiu dokumentų rinkiniu, ir atsižvelgdamos į jos I priedo įrašo B dalį, susijusią su metamidofosu, įvertina kiekvieną leistiną augalų apsaugos produktą, kurio sudėtyje yra metamidofoso. Remdamosi tuo vertinimu jos nustato, ar produktas atitinka Direktyvos 91/414/EEB 4 straipsnio 1 dalies b, c, d ir e punktuose išdėstytus reikalavimus.
   Tai nusprendusios, valstybės narės, jei būtina, iš dalies pakeičia arba panaikina produkto, kurio sudėtyje yra metamidofoso, registraciją iki 2008 m. birželio 30 d.
   4 straipsnis
   Ši direktyva įsigalioja 2007 m. sausio 1 d.
   5 straipsnis
   Ši direktyva skirta valstybėms narėms.

      Priimta Briuselyje, 2006 m. gruodžio 11 d.

            Komisijos vardu

         Markos KYPRIANOU

            Komisijos narys

      (1)  OL L 230, 1991 8 19, p. 1. Direktyva su paskutiniais pakeitimais, padarytais Komisijos direktyva 2006/85/EB (OL L 293, 2006 10 24, p. 3).

      (2)  OL L 366, 1992 12 15, p. 10. Reglamentas su paskutiniais pakeitimais, padarytais Reglamentu (EB) Nr. 2266/2000 (OL L 259, 2000 10 13, p. 10).

      (3)  OL L 107, 1994 4 28, p. 8. Reglamentas su paskutiniais pakeitimais, padarytais Reglamentu (EB) Nr. 2230/95 (OL L 225, 1995 9 22, p. 1).

      (4)  Komisijos prašymu Augalų sveikatos, augalų apsaugos produktų ir jų likučių mokslininkų grupės pateikta nuomonė, susijusi su metamidofoso toksikologiniu įvertinimu pagal Tarybos direktyvos 91/414/EEB nuostatas (EFSA leidinys (2004 m.) 95, 1–15), patvirtinta 2004 m. rugsėjo 14 d.

      (5)  Komisijos prašymu Augalų sveikatos, augalų apsaugos produktų ir jų likučių mokslininkų grupės pateikta nuomonė, susijusi su metamidofoso ekotoksikologiniu įvertinimu pagal Tarybos direktyvos 91/414/EEB nuostatas (EFSA leidinys (2004 m.) 144, 1–50), patvirtinta 2004 m. gruodžio 14 d.

      PRIEDAS
      Direktyvos 91/414/EEB I priedo lentelės pabaigoje įrašoma:

                     Nr.

                     Bendrinis pavadinimas, įdentifikavimo numeriai

                     IUPAC pavadinimas

                     Grynumas (1)

                     Įsigaliojimas

                     Įtraukimo galiojimo pabaiga

                     Konkrečios nuostatos

                     „145

                     Metamidofosas
                     CAS Nr. 10265-92-6
                     CIPAC Nr. 355

                     O, S dimetil fosforamidotioatas

                     ≥ 680 g/kg

                     2007 m. sausio 1 d.

                     2008 m. birželio 30 d.

                     A   DALIS
                     Leidžiama naudoti tik kaip insekticidą bulvėms.
                     Turi būti laikomasi šių naudojimo sąlygų:

                                 —

                                 neviršijant 0,5 kg veikliosios medžiagos vienam hektarui,

                                 —

                                 ne daugiau kaip 3 kartus per sezoną.

                           Šiais atvejais negalima naudoti:

                                 —

                                 purškiant iš lėktuvo,

                                 —

                                 tiek mėgėjams, tiek profesionaliems naudotojams naudojant ant nugaros nešiojamą arba rankinį purškiklį,

                                 —

                                 privačiuose soduose.

                           Valstybės narės užtikrina, kad būtų taikomos visos tinkamos pavojų mažinančios priemonės. Reikia skirti ypatingą dėmesį:

                                 —

                                 paukščiams ir žinduoliams. Registracijos sąlygose numatytos pavojų mažinančios priemonės, pavyzdžiui, protingo preparatų, kurie sumažina poveikį susijusioms gyvūnų rūšims dėl jų fizinio pateikimo arba esančių medžiagų, leidžiančių išvengti preparato poveikio, naudojimo ir atrankos laiko nustatymas,

                                 —

                                 vandens organizmams ir atsitiktinai paveiktiems nariuotakojams. Turi būti išlaikomas tinkamas atstumas tarp apdorojamų teritorijų, paviršinio vandens telkinių ir kultūrų ploto ribų. Atstumas gali priklausyti nuo naudojamos arba nenaudojamos technikos, mažinančios purškalo pasklidimą,

                                 —

                                 naudotojams, kurie privalo dėvėti tinkamus apsauginius rūbus, visų pirma pirštines, kombinezoną, guminius batus ir kvėpavimo organų apsaugos priemones paruošiant preparatą ir jį įpilant į prietaisą bei kombinezoną, guminius batus, veido apsaugos priemonę ar apsauginius akinius naudojant prietaisą ir jį plaunant. Pirmiau nurodytos priemonės turi būti taikomos, jeigu prietaiso dizainas ir konstrukcija tinkamai neapsaugo nuo preparato poveikio arba jeigu ant tokio prietaiso nepritvirtinta specialių apsauginių dalių.

                           B   DALIS
                     Įgyvendinant VI priede numatytus vienodus principus, atsižvelgiama į metamidofoso peržiūros ataskaitos išvadas, ypač į jos I ir II priedėlius.
                     Valstybės narės privalo užtikrinti, kad registracijų savininkai kiekvienais metais iki gruodžio 31 d. praneštų apie naudotojų sveikatos sutrikimus. Valstybės narės gali reikalauti, kad būtų pateikta tam tikra informacija, pavyzdžiui, duomenys apie pardavimą ir naudojimo būdų tyrimą, siekiant susidaryti realistinį vaizdą apie naudojimo sąlygas ir galimą toksikologinį metamidofoso poveikį.
                     Valstybės narės paprašo pateikti papildomų tyrimų rezultatus, kurie patvirtintų pavojaus paukščiams ir žinduoliams įvertinimą. Jos užtikrina, kad pranešėjai, kurių prašymu metamidofosas yra įtrauktas į šį priedą, pateiks tokių tyrimų rezultatus Komisijai per 1 metus nuo šios direktyvos įsigaliojimo.“

         (1)  Išsamesnė informacija apie veikliosios medžiagos tapatumą ir specifikaciją pateikiama peržiūros ataskaitoje.


title: 2007 m. vasario 7 d. Komisijos direktyva 2007/5/EB, iš dalies keičianti Tarybos direktyvą 91/414/EEB, įtraukiant veikliąsias medžiagas kaptaną, folpetą, formetanatą ir metiokarbą (Tekstas svarbus EEE )

text:
8.2.2007

               LT

               Europos Sąjungos oficialusis leidinys

               L 35/11

      KOMISIJOS DIREKTYVA 2007/5/EB
   2007 m. vasario 7 d.
   iš dalies keičianti Tarybos direktyvą 91/414/EEB, įtraukiant veikliąsias medžiagas kaptaną, folpetą, formetanatą ir metiokarbą
   (Tekstas svarbus EEE)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1991 m. liepos 15 d. Tarybos direktyvą 91/414/EEB dėl augalų apsaugos priemonių pateikimo į rinką (1), ypač į jos 6 straipsnio 1 dalį,
   kadangi:

               (1)

               Komisijos reglamentuose (EB) Nr. 451/2000 (2) ir (EB) Nr. 703/2001 (3) nustatytos Direktyvos 91/414/EEB 8 straipsnio 2 dalyje nurodytos darbų programos išsamios antrojo etapo įgyvendinimo taisyklės ir nustatytas veikliųjų medžiagų, kurias reikia įvertinti siekiant įtraukti jas į Direktyvos 91/414/EEB I priedą, sąrašas. Į sąrašą įtrauktas kaptanas, folpetas, formetanatas ir metiokarbas.

               (2)

               Tų veikliųjų medžiagų poveikis žmonių sveikatai ir aplinkai pranešėjo pasiūlytais naudojimo atvejais buvo įvertintas pagal Reglamentuose (EB) Nr. 451/2000 ir (EB) Nr. 703/2001 išdėstytas nuostatas. Be to, šiais reglamentais skiriamos valstybės narės ataskaitų rengėjos, kurios pagal Reglamento (EB) Nr. 451/2000 8 straipsnio 1 dalies nuostatas Europos maisto saugos tarnybai (EMST) privalo pateikti atitinkamas vertinimo ataskaitas ir rekomendacijas. Italija rengė kaptano, folpeto, formetanato ir metiokarbo ataskaitas, ir visa reikiama informacija apie kaptaną ir folpetą buvo pateikta 2003 m. spalio 20 d., o 2004 m. liepos 13 d. – apie formetanatą. Jungtinė Karalystė buvo paskirta metiokarbo ataskaitą rengiančia valstybe nare, ir visą reikiamą informaciją ji pateikė 2004 m. kovo 4 d.

               (3)

               Valstybės narės ir EMST kartu apsvarstė vertinimo ataskaitas ir 2006 m. balandžio 24 d. pateikė jas Komisijai kaip EMST mokslines kaptano, folpeto ir formetanato ataskaitas, o 2006 m. gegužės 12 d. – kaip metiokarbo ataskaitą (4). Šias ataskaitas valstybės narės ir Komisija apsvarstė Maisto grandinės ir gyvūnų sveikatos nuolatiniame komitete ir 2006 m. rugsėjo 29 d. pateikė kaip Komisijos kaptano, folpeto, formetanato ir metiokarbo ataskaitas.

               (4)

               Po įvairiapusių tyrimų nustatyta, kad augalų apsaugos produktai, kurių sudėtyje yra kaptano, folpeto, formetanato ir metiokarbo, gali būti laikomi iš esmės atitinkančiais reikalavimus, nustatytus Direktyvos 91/414/EEB 5 straipsnio 1 dalies a ir b punktuose, visų pirma dėl naudojimo, kuris buvo išnagrinėtas ir išsamiai pateiktas Komisijos bendros peržiūros ataskaitoje. Todėl šias veikliąsias medžiagas tikslinga įtraukti į I priedą siekiant užtikrinti, kad augalų apsaugos produktai, kurių sudėtyje yra šių veikliųjų medžiagų, visose valstybėse narėse galėtų būti registruojami vadovaujantis tos direktyvos nuostatomis.

               (5)

               Nepažeidžiant tos išvados, reikėtų gauti daugiau informacijos tam tikrais konkrečiais klausimais dėl kaptano, folpeto, formetanato ir metiokarbo. Direktyvos 91/414/EEB 6 straipsnio 1 dalyje numatyta, kad medžiagos įtraukimas į I priedą gali priklausyti nuo tam tikrų sąlygų. Todėl tikslinga reikalauti toliau tirti kaptaną, folpetą, formetanatą ir metiokarbą siekiant patvirtinti jų rizikos vertinimą tam tikrais atvejais, o pranešėjai turėtų pateikti tokių tyrimų rezultatus.

               (6)

               Prieš įtraukiant veikliąją medžiagą į I priedą turėtų būti skirtas tinkamas laikotarpis, per kurį valstybės narės ir suinteresuotosios šalys galėtų pasirengti laikytis naujų reikalavimų, kuriuos lems toks įtraukimas.

               (7)

               Nepažeidžiant Direktyvoje 91/414/EEB apibrėžtų reikalavimų, įtraukus veikliąją medžiagą į I priedą, valstybėms narėms turėtų būti suteiktas šešių mėnesių laikotarpis nuo tos medžiagos įtraukimo, per kurį jos persvarstytų galiojančią augalų apsaugos produktų, kurių sudėtyje yra kaptano, folpeto, formetanato ir metiokarbo, registraciją, siekdamos įsitikinti, kad laikomasi Direktyvoje 91/414/EEB, ypač jos 13 straipsnyje, nustatytų reikalavimų ir I priede išdėstytų atitinkamų sąlygų. Valstybės narės atitinkamai turėtų iš dalies keisti, pakeisti arba panaikinti galiojančias registracijas pagal Direktyvos 91/414/EEB nuostatas. Nukrypstant nuo pirmiau minėto galutinio termino, reikėtų suteikti ilgesnį laikotarpį, per kurį pagal Direktyvoje 91/414/EEB nustatytus vienodus principus kiekvienu numatytu naudojimo atveju būtų pateikiamas ir įvertinamas visas III priede nurodytas kiekvieno augalų apsaugos produkto dokumentų rinkinys.

               (8)

               Patirtis, įgyta į Direktyvos 91/414/EEB I priedą anksčiau įtraukus veikliąsias medžiagas, įvertinta remiantis Reglamento (EEB) Nr. 3600/92 nuostatomis, rodo, kad gali kilti sunkumų aiškinant galiojančių registracijų savininkų pareigas, susijusias su galimybe naudotis duomenimis. Todėl, siekiant išvengti tolesnių sunkumų, būtina aiškiau apibrėžti valstybių narių pareigas, visų pirma pareigą patikrinti, ar registracijos savininkas gali naudotis tos direktyvos II priedo reikalavimus atitinkančiu dokumentų rinkiniu. Tačiau aiškiau apibrėžus esamas pareigas valstybėms narėms arba registracijos savininkams neatsirastų naujų įsipareigojimų, palyginti su iki šiol priimtomis I priedą iš dalies keičiančiomis direktyvomis.

               (9)

               Todėl Direktyvą 91/414/EEB reikia atitinkamai iš dalies pakeisti.

               (10)

               Šioje direktyvoje nustatytos priemonės atitinka Maisto grandinės ir gyvūnų sveikatos nuolatinio komiteto nuomonę,

         PRIĖMĖ ŠIĄ DIREKTYVĄ:
   1 straipsnis
   Direktyvos 91/414/EEB I priedas iš dalies keičiamas pagal šios direktyvos priedą.
   2 straipsnis
   Valstybės narės ne vėliau kaip iki 2008 m. kovo 31 d. priima ir paskelbia įstatymus ir kitus teisės aktus, kurie įsigalioję įgyvendina šią direktyvą. Jos nedelsdamos pateikia Komisijai tų nuostatų tekstą bei tų nuostatų ir šios direktyvos koreliacijos lentelę.
   Tas nuostatas jos taiko nuo 2008 m. balandžio 1 d.
   Valstybės narės, priimdamos tas nuostatas, daro jose nuorodą į šią direktyvą arba tokia nuoroda daroma jas oficialiai skelbiant. Valstybės narės nustato tokios nuorodos darymo tvarką.
   3 straipsnis
   1.   Vadovaudamosi Direktyva 91/414/EEB, valstybės narės, jei būtina, iki 2008 m. kovo 31 d. iš dalies keičia arba panaikina galiojančią augalų apsaugos produktų, kurių sudėtyje yra veikliųjų medžiagų kaptano, folpeto, formetanato ir metiokarbo, registraciją.
   Iki tos dienos jos pirmiausia tikrina, ar laikomasi tos direktyvos I priede nurodytų reikalavimų, susijusių su kaptanu, folpetu, formetanatu ir metiokarbu, išskyrus įrašo apie tą medžiagą B dalyje apibrėžtus reikalavimus, ir ar registracijos savininkas turi arba gali naudotis visu dokumentų rinkiniu, atitinkančiu tos direktyvos II priedo reikalavimus, pagal 13 straipsnyje išdėstytas sąlygas.
   2.   Nukrypdamos nuo 1 dalies nuostatų, kiekvieną registruotą augalų apsaugos produktą, kurio sudėtyje kaptanas, folpetas, formetanatas ir metiokarbas yra vienintelė veiklioji medžiaga arba viena iš keleto veikliųjų medžiagų, kurios visos įtrauktos į Direktyvos 91/414/EEB I priedą ne vėliau kaip iki 2007 m. rugsėjo 30 d., valstybės narės iš naujo įvertina pagal Direktyvos 91/414/EEB VI priede numatytus vienodus principus, vadovaudamosi tos direktyvos III priedo nuostatas atitinkančiu dokumentų rinkiniu ir atsižvelgdamos į jos I priedo įrašo B dalyje apibrėžtus reikalavimus, atitinkamai susijusius su kaptanu, folpetu, formetanatu ir metiokarbu. Remdamosi tuo vertinimu, jos nustato, ar produktas atitinka Direktyvos 91/414/EEB 4 straipsnio 1 dalies b, c, d ir e punktuose išdėstytus reikalavimus.
   Tai nustačiusios, valstybės narės:

               a)

               jei būtina, ne vėliau kaip iki 2011 m. rugsėjo 30 d. iš dalies keičia arba panaikina produkto, kurio sudėtyje kaptanas, folpetas, fometanatas ir metiokarbas yra vienintelė veiklioji medžiaga, registraciją, arba

               b)

               jei būtina, iš dalies keičia arba panaikina produkto, kurio sudėtyje kaptanas, folpetas, formetanatas ir metiokarbas yra viena iš kelių veikliųjų medžiagų, registraciją iki 2011 m. rugsėjo 30 d. arba iki tokiam keitimui ar panaikinimui skirtos dienos, nustatytos atitinkama direktyva ar direktyvomis, kuriomis atitinkama medžiaga ar medžiagos buvo įtrauktos į Direktyvos 91/414/EEB I priedą, pasirinkdamos vėliausią datą.

         4 straipsnis
   Ši direktyva įsigalioja 2007 m. spalio 1 d.
   5 straipsnis
   Ši direktyva skirta valstybėms narėms.

      Priimta Briuselyje, 2007 m. vasario 7 d.

            Komisijos vardu

         Markos KYPRIANOU

            Komisijos narys

      (1)  OL L 230, 1991 8 19, p. 1. Direktyva su paskutiniais pakeitimais, padarytais Komisijos direktyva 2006/136/EB (OL L 349, 2006 12 12, p. 42).

      (2)  OL L 55, 2000 2 29, p. 25. Reglamentas su paskutiniais pakeitimais, padarytais Reglamentu (EB) Nr. 1044/2003 (OL L 151, 2003 6 19, p. 32).

      (3)  OL L 98, 2001 4 7, p. 6.

      (4)  EMST mokslinė ataskaita (2006) 71, 1–89, „Išvados dėl veikliosios medžiagos pesticido kaptano rizikos vertinimo bendros peržiūros“ (pateikta 2006 m. balandžio 24 d.)
   EMST mokslinė ataskaita (2006) 70, 1–78, „Išvados dėl veikliosios medžiagos pesticido folpeto rizikos vertinimo bendros peržiūros“ (pateikta 2006 m. balandžio 24 d.)
   EMST mokslinė ataskaita (2006) 69, 1–78, „Išvados dėl veikliosios medžiagos pesticido formetanato rizikos vertinimo bendros peržiūros“ (pateikta 2006 m. balandžio 24 d.)
   EMST mokslinė ataskaita (2006) 79, 1–82, „Metiokarbo bendros peržiūros išvados“ (pateikta 2006 m. gegužės 12 d.).

      PRIEDAS
      Direktyvos 91/414/EEB I priedo lentelės pabaigoje papildomai įrašoma:

                     Nr.

                     Bendrinis pavadinimas, identifikacijos Nr.

                     IUPAC pavadinimas

                     Grynumas (1)

                     Įsigaliojimas

                     Įtraukimo galiojimo pabaiga

                     Specialiosios nuostatos

                     „151

                     Kaptanas
                     CAS Nr. 133-06-2
                     CIPAC Nr. 40

                     N-(trichlormetiltio)cikloheks-4-en-1,2-dikarboksimidas

                     ≥ 910 g/kg
                     Priemaišos:

                                 Perchlormetilmerkaptanas (R005406): ne daugiau kaip 5 g/kg

                                 Folpetas: ne daugiau kaip 10 g/kg

                                 Tetrachlormetanas: ne daugiau kaip 0,01 g/kg

                     2007 m. spalio 1 d.

                     2017 m. rugsėjo 30 d.

                     A   DALIS
                     Leidžiama naudoti tik kaip fungicidą.
                     B   DALIS
                     Vertindamos paraiškas registruoti augalų apsaugos produktus, kurių sudėtyje yra kaptano ir kurie nėra skirti pomidorams, valstybės narės ypatingą dėmesį skiria 4 straipsnio 1 dalies b punkte nurodytiems kriterijams ir užtikrina, kad visi būtini duomenys ir informacija būtų pateikiami prieš registruojant tokius produktus.
                     Įgyvendinant VI priede numatytus vienodus principus, atsižvelgiama į kaptano bendros peržiūros ataskaitos išvadas, ypač į jos I ir II priedėlius, priimtus Maisto grandinės ir gyvūnų sveikatos nuolatiniame komitete 2006 m. rugsėjo 29 d.
                     Atlikdamos šį bendrą įvertinimą, valstybės narės privalo kreipti ypatingą dėmesį į:

                                 —

                                 asmenų ir darbuotojų saugą. Leistinose sąlygose turi būti numatytos tinkamos asmens apsaugos ir rizikos mažinimo priemonės poveikiui sumažinti,

                                 —

                                 su maistu suvartojamų likučių poveikį vartotojams atsižvelgiant į būsimus didžiausių leistinų likučių koncentracijų pakeitimus,

                                 —

                                 požeminio vandens apsaugą užteršimui palankiomis sąlygomis. Prireikus registracijos sąlygose turėtų būti numatytos rizikos mažinimo priemonės ir turėtų būti inicijuotos stebėsenos programos pažeidžiamose zonose,

                                 —

                                 paukščių, žinduolių ir vandens organizmų apsaugai. Registracijos sąlygose numatytos pavojų mažinančios priemonės.

                           Valstybės narės prašo pateikti papildomų tyrimų rezultatus, kurie patvirtintų ilgalaikės rizikos paukščiams ir žinduoliams įvertinimą, ypač į toksikologinį metabolitų, kurių gali būti požeminiame vandenyje užteršimui palankiomis sąlygomis, vertinimą. Jos užtikrina, kad pranešėjai, kurių prašymu kaptanas yra įtrauktas į šį priedą, pateiktų tokių tyrimų rezultatus Komisijai per dvejus metus nuo šios direktyvos įsigaliojimo.

                     152

                     Folpetas
                     CAS Nr. 133-07-3
                     CIPAC Nr. 75

                     N-(trichlormetiltio)ftalimidas

                     ≥ 940 g/kg
                     Priemaišos:

                                 Perchlorometilmerkaptanas (R005406): ne daugiau kaip 3,5 g/kg

                                 Tetrachlormetanas: ne daugiau kaip 4 g/kg

                     2007 m. spalio 1 d.

                     2017 m. rugsėjo 30 d.

                     A   DALIS
                     Leidžiama naudoti tik kaip fungicidą.
                     B   DALIS
                     Vertindamos paraiškas registruoti augalų apsaugos produktus, kurių sudėtyje yra folpeto ir kurie nėra skirti žieminiams kviečiams, valstybės narės ypatingą dėmesį skiria 4 straipsnio 1 dalies b punkte nurodytiems kriterijams ir užtikrina, kad visi būtini duomenys ir informacija būtų pateikiami prieš registruojant tokius produktus.
                     Įgyvendinant VI priede numatytus vienodus principus, atsižvelgiama į folpeto bendros peržiūros ataskaitos išvadas, ypač į jos I ir II priedėlius, priimtus Maisto grandinės ir gyvūnų sveikatos nuolatiniame komitete 2006 m. rugsėjo 29 d.
                     Atlikdamos šį bendrą įvertinimą, valstybės narės privalo kreipti ypatingą dėmesį į:

                                 —

                                 operatorių ir darbuotojų saugą. Leistinose sąlygose turi būti numatytos tinkamos asmens apsaugos priemonės,

                                 —

                                 su maistu suvartojamų likučių poveikį vartotojams atsižvelgiant į būsimus didžiausių leistinų likučių koncentracijų pakeitimus,

                                 —

                                 paukščių, žinduolių ir vandens organizmų apsaugai. Registracijos sąlygose numatytos pavojų mažinančios priemonės.

                           Atitinkamos valstybės narės prašo pateikti papildomų tyrimų rezultatus, kurie patvirtintų pavojaus paukščiams, žinduoliams ir sliekams įvertinimą. Jos užtikrina, kad pranešėjai, kurių prašymu folpetas yra įtrauktas į šį priedą, pateiktų tokių tyrimų rezultatus Komisijai per dvejus metus nuo šios direktyvos įsigaliojimo.

                     153

                     Formetanatas
                     CAS Nr. 23422-53-9
                     CIPAC Nr. 697

                     Neaminofenil metilkarbamatas

                     ≥ 910 g/kg

                     2007 m. spalio 1 d.

                     2017 m. rugsėjo 30 d.

                     A   DALIS
                     Leidžiama naudoti tik kaip insekticidą arba akaricidą.
                     B   DALIS
                     Vertinant paraiškas dėl leidimo išdavimo augalų apsaugos produktams, kurių sudėtyje yra formetanato ir kurie nėra skirti lauko pomidorų ir dekoratyvinių augalų apsaugai, valstybės narės ypatingą dėmesį skiria 4 straipsnio 1 dalies b punkte nurodytiems kriterijams ir užtikrina, kad visi būtini duomenys ir informacija būtų pateikti prieš išduodant tokį leidimą.
                     Įgyvendinant VI priede numatytus vienodus principus, atsižvelgiama į formetanato peržiūros ataskaitos išvadas, ypač į jos I ir II priedėlius, priimtus Maisto grandinės ir gyvūnų sveikatos nuolatiniame komitete 2006 m. rugsėjo 29 d.
                     Atlikdamos šį bendrą įvertinimą, valstybės narės:

                                 —

                                 privalo ypatingą dėmesį skirti paukščių, žinduolių, netikslinių nariuotakojų apsaugai bei užtikrinti, kad leidimo sąlygose būtų numatytos priemonės pavojui mažinti,

                                 —

                                 privalo ypatingą dėmesį skirti asmenų, dirbančių su šia medžiaga, saugai ir užtikrinti, kad naudojimo instrukcijose būtų numatyta naudoti tinkamas asmens apsaugos priemones,

                                 —

                                 privalo ypatingą dėmesį skirti su maistu suvartojamų likučių poveikiui vartotojams atsižvelgiant į būsimus didžiausių leistinų likučių koncentracijų pakeitimus.

                           Atitinkamos valstybės narės prašo pateikti papildomų tyrimų rezultatus, kurie patvirtintų pavojaus paukščiams, žinduoliams ir netiksliniams nariuotakojams vertinimą. Jos užtikrina, kad pranešėjas, kurio prašymu formetanatas yra įtrauktas į šį priedą, pateiktų tokių tyrimų rezultatus Komisijai per dvejus metus nuo šios direktyvos įsigaliojimo.

                     154

                     Metiokarbas
                     CAS Nr. 2032-65-7
                     CIPAC Nr. 165

                     4-metiltio-3,5-ksilil metilkarbamatas

                     ≥ 980 g/kg

                     2007 m. spalio 1 d.

                     2017 m. rugsėjo 30 d.

                     A   DALIS
                     Leidžiama naudoti tik kaip repelentą sėklai beicuoti, kaip insekticidą ir moliuskicidą.
                     B   DALIS
                     Vertindamos paraiškas registruoti augalų apsaugos produktus, kurių sudėtyje yra metiokarbo ir kurie skirti kukurūzų apdorojimui, valstybės narės ypatingą dėmesį skiria 4 straipsnio 1 dalies b punkte nurodytiems kriterijams ir užtikrina, kad visi būtini duomenys ir informacija būtų pateikiami prieš registruojant tokius produktus.
                     Įgyvendinant VI priede numatytus vienodus principus, atsižvelgiama į metiokarbo bendros peržiūros ataskaitos išvadas, ypač į jos I ir II priedėlius, priimtus Maisto grandinės ir gyvūnų sveikatos nuolatiniame komitete 2006 m. rugsėjo 29 d.
                     Atlikdamos šį bendrą vertinimą, valstybės narės:

                                 —

                                 privalo ypatingą dėmesį skirti paukščių, žinduolių, atsitiktinai nariuotakojų apsaugai bei užtikrinti, kad leidimo sąlygose būtų numatytos priemonės pavojui mažinti,

                                 —

                                 privalo ypatingą dėmesį skirti asmenų, dirbančių su šia medžiaga, ir stebėtojų saugai ir užtikrinti, kad naudojimo instrukcijose būtų numatyta naudoti tinkamas asmens apsaugos priemones,

                                 —

                                 privalo ypatingą dėmesį skirti su maistu suvartojamų likučių poveikiui vartotojams atsižvelgiant į būsimus didžiausių likučių koncentracijų pakeitimus.

                           Valstybės narės prašo pateikti papildomų tyrimų rezultatus, kurie patvirtintų ilgalaikės rizikos paukščiams, žinduoliams ir netiksliniams nariuotakojams vertinimą, taip pat į toksikologinį metabolitų, kurių gali būti auginamose kultūrose, įvertinimą. Jos užtikrina, kad pranešėjas, kurio prašymu metiokarbas yra įtrauktas į šį priedą, pateiktų tokių tyrimų rezultatus Komisijai per dvejus metus nuo šios direktyvos įsigaliojimo.“

         (1)  Išsamesnė informacija apie veikliosios medžiagos tapatumą ir specifikaciją pateikta peržiūros ataskaitoje.